市道低迷 陳家樂唔灰心 翟威廉離巢冇怨言
無綫小花蘇韻姿前日宣布離巢,近來電影業也步入寒冬期,足見市道不景。原來前香港先生冠軍翟威廉亦已低調跟無綫完約,在上月底39歲生日當天,正式與無綫結束13年賓主關係,雙方換個方式合作。他指近日太忙,亦失去了玩社交網的熱情,所以一直未正式公布離巢消息。講到離開的原因,他否認與工作機會有關,並幫舊公司講好話說:「其實公司都畀好多機會我,唔係太關事,本身我冇乜特別怨言,有啱有唔啱,每間公司都有。」他表示現時不是與無綫完全斷絕,始終這個行頭很窄,將來做外判劇或其他節目,也可能會接到無綫的工作:「TVB某程度上做咗咁多年,換個合作方式,唔再做員工,但係因為我哋每年都要喺嗰度搞Band Show,同埋邵氏嗰啲劇我都仲係拍緊嘅,Keep住有做,只係自由啲可以周圍去唔同地方拍。」
講到傾約時對方有沒有開出條件挽留,他說:「續約最緊要睇番工作模式,依家有好多嘢我都已經自己做,自己出去接Show,出面有脈絡同經理人,冇所謂嘅,遲早嘅事,兩邊我都冇所謂。」
錢嘉樂努力吸引投資者
另外,錢嘉樂和陳家樂昨日出席活動,講到經濟不景,有指連大導演劉偉強有意邀請謝霆鋒開拍的大製作也叫停,加上網劇《反黑2》亦因資金問題停工,業界步入寒冬,錢嘉樂表示:「呢樣嘢都成日重複發生,我哋要努力,希望吸引多啲投資者返嚟,電影人好勁嘅,點都可以生存到。」陳家樂則覺得是個別事件:「仲有好多製作都進行緊,自己傾緊嘅都正常,暫時冇影響,我哋都要有信心,唔能夠因為一兩件事,就對行業灰心。」